सोमवार की सुबह बीजेपी सांसदों को इस बात का पहले से आभास था कि अमित शाह दोपहर में संसद में अपनी पहली स्पीच देंगे. बीजेपी प्रेसिडेंट अगस्त 2017 में राज्यसभा के लिए चुने गए थे. यह मॉनसून सत्र और शीत सत्र के बीच का वक्त था, लेकिन उन्होंने संसद में बोलने के लिए उपयुक्त समय का इंतजार किया. वह शायद सही मौके की तलाश कर रहे थे. उनके लिए सत्ताधारी बीजेपी की ओर से राष्ट्रपति के अभिभाषण पर धन्यवाद प्रस्ताव पर बहस को शुरू करने से ज्यादा मुफीद मौका शायद ही कोई होता.